**INSTRUKS TIL FORSKRIFT OM UTLÅN OG UTLEIE AV VIDERT**

**1. Hjemmel**

Forskrift om utlån og utleie av skolelokaler og andre kommunale lokaler til frivillige

organisasjoner er vedtatt med hjemmel i kommunelovens § 6. Den økonomiske rammen for

ordningen fastsettes gjennom den årlige budsjettbehandlingen i bystyret.

**2. Formål**

Ordningen skal bidra til at frivillige organisasjoner sikres tilgang til kommunale lokaler gratis eller

til selvkost, etter skoletid og på tidspunkter hvor kommunen ikke har behov for å disponere

lokalene til egen virksomhet.

**3. Målgruppe og virkeområde**

Målgruppen for utlån og utleie av skoler og andre kommunale lokaler er frivillige organisasjoner

som har sitt virke i Oslo.

**4. Definisjoner**

Med begrepet utlån skal forstås disponering av lokaler uten vederlag.

Med begrepet utleie skal forstås leie av lokaler til selvkost.

Leie til selvkost innebærer at utleier kun kan ta leie til dekning av de variable faktiske kostnadene

knyttet til utleieforholdet, og utleier skal ikke oppebære økonomisk overskudd av leieforholdet.

**5. Prinsipper for beregning av selvkost**

Selvkost består ved denne ordningen av fire elementer:

a) FDV-kostnader (forvaltning, drift og vedlikehold)

b) Etableringskostnader

c) Tilsynsvakt

d) Ekstraordinært renhold

Ad a) FDV-elementer som inngår ved beregningen er energi, renhold, rekvisita, indre vedlikehold

og løpende administrasjon.

Ad b) Til dekning av etableringskostnader ved avtaler er beregnet 2 timer pr. avtale, herunder

kontakt med leietaker, gjennomgang av søknadsskjema og utfylling og gjennomgang av

standardkontrakt. Ved engangsutleie fastsettes 1 time til dekning av etableringskostnader ved

avtaler.

Ad c) Kostnader til tilsynsvakt legges til grunn. Der tilsynsvakt ikke forefinnes, trekkes denne

kostnaden ut. Der flere leier samtidig, fordeles kostnadene for tilsynsvakt på antall leietakere. Der

utlån og utleie skjer samtidig, skal leietaker dekke kostnadene til tilsynsvakt.

Ad d) Ekstraordinært renhold. Ved intensiv bruk av lokalene, slik som ved loppemarkeder, dekkes

ekstraordinært renhold.

**6. Timepris**

Nøkkeltall for drift av næringseiendom beregnes i henhold til kr. pr. m2 pr. år. Denne beregningen

omregnes til timepris (klokketimer) basert på 38 uker pr. år og et gjennomsnittsforbruk på 15

timer pr. uke; totalt 570 utleietimer pr år. Timepris for FDV-kostnader fastsettes ut fra lokalenes

størrelse og type. Timeprisene inkluderer bruk av fellesarealer, herunder garderober.

I tillegg kommer timepriser til dekning av etableringskostnader, tilsynsvakt og ekstraordinært

renhold.

Timeprisen for FDV-kostnader justeres årlig pr. 30.03 i henhold til konsumprisindeksen.

Timeprisen for etableringskostnader ved avtalerjusteres årlig pr. 30.03 i henhold til

lønnsutviklingen for inspektører i skolen. Utdanningsetaten er ansvarlig for grunnlagsmaterialet.

Timeprisen for tilsynsvakt og for ekstraordinært renhold justeres årlig pr. 30.03 i henhold til

lønnsutviklingen for henholdsvis tilsynsvakter ved skoler og renholdere ved skoler.

Utdanningsetaten er ansvarlig for grunnlagsmaterialet.

En oversikt over de ulike timeprisene utarbeides årlig innen 01.06. Prisene gjelder for ett år av

gangen, gjeldende fra 01.07 til 01.07 i det påfølgende år.

**7. Lokalkategorier**

a) Lokaler inntil 100 m2 (vanlige klasserom, konferanserom, musikkrom, møterom og lignende)

b) Lokaler mellom 100 m2 og 400 m2 (gymsaler, aulaer, forsamlingslokaler, samt spesialrom uansett størrelse)

c) Lokaler over 400 m2 (store haller, større gymsaler, større forsamlingslokaler og hele skoler)

**8. Rapportering**

Rapportering skjer elektronisk to ganger årlig. Skoler og bydeler rapporterer omfang og bruk av

lokaler til utlån og utleie til henholdsvis Utdanningsetaten og til Helse- og velferdsetaten. Kultur-

og idrettsetaten kan gjennomføre kontroll ved å be skoler og bydeler om å sende inn

underlagsmaterialet for rapporteringen.

**9. Fordeling av kompensasjon mellom skoler og bydeler**

Fordelingen av kompensasjon mellom skoler og bydeler skjer forholdsvis ut fra innrapportert

utlån.

Denne reviderte instruksen trer i kraft fra vedtaksdato (17.12.2007). Den opprinnelige instruksen ble vedtatt 25.10.2005.